Vaskakas Bábszínház

Nem, nem, hanem
2026-05-09 11:00 - 11:40 UTC
Nem, nem, hanem
Mi repül el, ha a kezünk nem fogja?
A kréta? A bögre?
Anyustul a szoknya?
A sajtos vagy más ízesítésű pufi?
A plüssmadár?
Nem, nem, hanem a lufi.
Alkotók:
Varró Dániel versei alapján a szöveget szerkesztette: Ujvári Janka (Jászai Mari-díjas)
Jelmeztervező: Tresz Zsuzsa
Zeneszerző: Rab Viki
Rendező: Ujvári Janka (Jászai Mari-díjas)
Szereplők:
Ragán Edit
Szukenyik Tamás

Bambi
2026-05-10 11:00 - 11:50
Bemutató: 2026. április 26. 11 óra

Bambi, az őzgida lépésről lépésre fedezi fel önmagát és az őt körülvevő világot: járni tanul, barátokat szerez, szerelembe esik és szembesül az ember kérlelhetetlenségével is. Édesanyjának köszönhetően megtapasztalja a feltétel nélküli szeretet erejét, míg édesapja, a távolságtartó Fejedelem az élet karcosabb oldalára próbálja felkészíteni őt. A Vadász képében találkozik a veszéllyel, és kénytelen megbirkózni szeretteinek elvesztésével is. Minden átélt élethelyzet egy-egy új leckét tanít Bambinak, aki idővel az őzek közösségének meghatározó tagjává válik. A Felix Salten regénye alapján készült szöveg nélküli előadás báb- és mozgásszínházi elemek ötvözésével mutatja be Bambi felnövéstörténetét, az őzek közösségének sokrétű viszonyrendszerét – az életet, a maga teljességében.

Alkotók:
Látványtervező: Kárpáti Panna
Fénytervező: Jankó Mátyás
Zeneszerző: Tarr Bernadett
Dramaturg: Nagy Orsolya
Rendező-koreográfus: Kovács Domokos

Játsszák:
Bambi – Bársonyosi Dávid
Bambi anyukája – Bánky Sára
Fejedelem, Bambi apukája – Vitányi-Juhász István
Ena néni, Faline és Gobo édesanyja, Bambi anyukájának nővére – Ragán Edit
Faline – Dunai Julia
Gobo – Sebestény Bernát
Marena – Darvas Emőke
Ronno – Urszinyi Ádám
Vadász – Rab Viki
Karus, a Vadász Kutyája – Szukenyik Tamás
Geno, Faline és Bambi gidája – Sebestény Bernát
Gurri, Faline és Bambi gidája – Darvas Emőke

Jancsi és Juliska
2026-05-11 14:00 - 15:00
A Bemutató ideje: 2011. október 23.
Reggel reggelizni, délben ebédelni, fára mászni, rőzsét szedni, egy kicsit civakodni, az erdőben kóborolni – vidáman telik egyik nap a másik után a kerek erdő közepében… Vagy mégsem így van? Mi történik, ha két kis testvér váratlanul a sűrű, sötét rengetegben találja magát? Ha kiderül, hogy a csodálatos mézeskalácsház lidérces álom, a jó tündér gonosz boszorkány? A jól ismert, mégis megunhatatlan történet Jancsiról, Juliskáról, és arról, hogy nem minden álom rózsaszín, de a legsötétebb éjszaka után is kisüt a nap…
A Grimm testvérek meséje nyomán írta: Pallai Mara
Tervező: Miareczky Edit
Zeneszerző: Rab Viki
Rendező: Fige Attila
Játsszák:
Darvas Emőke
Szukenyik Tamás
Rab Viki
Ragán Edit
Sebestény Bernát

Cinege, cinege, kismadár
2026-05-16 10:00 - 10:40, 2026-05-16 11:00 - 11:40
Hogy a két madárleső manónak összesen hány puha-pihe-csipogós-röpülős fiókája van, s hogy azok milyen fülbemászó csiviteléssel, trillázással, csipogással röpködnek, megtudhatják, ha megnézik a legkisebbeknek szóló előadásunkat.
Tervező: Bartal Kiss Rita (Blattner Géza-díjas) és Szabó Tamás
Zeneszerző: Rab Viki
Rendező: Kocsis Rozi (Blattner Géza-díjas)
Játsszák: Darvas Emőke, Sebestény Bernát

Kivagy János
2026-05-17 11:00 - 11:50
Nemzeti Kulturális Támogatáskezelő segítségével valósulhatott meg.

Bemutató: 2025. november 9.
A Vaskakas Bábszínház és a Ziránó Színház koprodukciója.
A fenevad megzabolázása Benedek Elek: Kilenc című meséje alapján írta Khaled-Abdo Szaida.
Kivagy János nem tudja kordában tartani féktelen éhségét és erejét. Nem sokkal születése után, apja lemond róla, és a király udvarában nevelkedik. A király könnyelműen belemegy az alkuba, amit a fiú kínál. Csupán annyit kér szolgálataiért cserébe, hogy mikor letelik az esztendő, megpattinthassa a király orrát. A király ráébred arra, hogy veszélyben az élete, ettől fogva azon fondorlatoskodik, hogy mielőbb elveszejtse Jánost.

Alkotók:
Benedek Elek meséje alapján írta: Khaled-Abdo Szaida
Tervező: Grosschmid Erik (Blattner Géza – díjas)
Zeneszerző: Dés András
Mozgás: Feledi János (Harangozó Gyula-díjas)
Rendező: Varga Péter Róbert

Játsszák:
Dunai Julia
Bársonyosi Dávid
Urszinyi Ádám

Kip, kop, kalapács...
2026-05-23 10:00 - 10:40, 2026-05-23 11:00 - 11:40
Bemutató: 2026. február 21.
Kip, kop, kalapács! Kicsi kovács, kicsi takács,
kicsi szakács, és te kis ács, mit csinálsz?
Sárga lovat patkolok, vetélőmmel kopogok,
mákot török, diót török, háztetőket ácsolok…

A Vaskakas Bábszínház legújabb apróknak szóló (0-4 év) előadásában ritmusra kopogva épül szekér, faház, tűzhely, s még egy lovacskát is megpatkolnak.
Gyertek, kalapáljatok velük!

Alkotók:
Zeneszerző: Rab Viki
Tervező: Szőke Bence
Dramaturg – rendező: Kocsis Rozi

Szereposztás:
Kip – Bársonyosi Dávid
Kop – Sebestény Bernát

Rumcájsz
2026-05-24 11:00 - 11:50
A Rumcájsz előadás a Nemzeti Kulturális Támogatáskezelő támogatásával valósul meg.
Bemutató: 2025. november 23.
Rumcájsz, a suszterből lett rabló történetét a mai gyerekek szülei és nagyszülei jól ismerhetik, hisz a cseh mesekönyv főhőséről rajzfilmsorozat is készült, amely Magyarországon is igencsak népszerű volt. Az igazságos bandita, akár Robin Hood, kiáll az elnyomottak és az elesettek mellett. A becsületes zsivány, Rumcájsz tiszta szíve és rendíthetetlen becsületessége mindig győz. Rumcájsz valaha cipészmester volt, és soha nem lett volna belőle rabló, ha a város pökhendi urai nem űzik el a városból. Rumcájsz az erdőben, keresett magának menedéket, és itt élt Mankával, Csibészkével, állatokkal, tündérekkel, manókkal – békességben, egyetértésben. Az erdő lakói, a forrástündér, az állatok és a fák, bokrok befogadták és táplálták a jövevényt, aki törvényszegőnek is éppoly tisztességes maradt, mint korábban polgárként volt. Rumcajsz klasszikus mesehős, nemcsak a cseh, hanem a magyar kultúrának is része. Ha azt mondjuk valakiről, hogy „Rumcájsz”, nincs szükség bővebb magyarázatra. Tudjuk, hogy egy köpcös, kissé karcos, de azért kedves, nagy szakállú, piros kalapot és méretes csizmát viselő, makkal töltött puskával járó, jószándékú, életvidám rablóról van szó, aki marcona megjelenése és helyzete ellenére is csak a jót látja mindenben, és családja legnagyobb szegénysége ellenére is, csak annyit vesz el, amennyire szüksége van, és csak azoktól, akiknek amúgy is sok van. Klasszikus tündérmese ez, hiszen a grófi igazságtalanság után veszi kezdetét a jók és a gonoszok küzdelme, hogy végül helyre állhasson a rend. Az előadás visszahozza a retro hangulatot, de a megújulás erejével, hogy egy pillanatig se tűnjön avíttnak. Bájos figurák lépnek színre, majd egy fordulatos történeten át, végül a jók győznek, mint a mesékben oly sokszor.
Alkotók:
Václav Čtvrtek meséje nyomán írta: Kocsis Rozi (Blattner Géza-díjas)
Tervező: Bartal Kiss Rita (Blattner Géza-díjas)
Zeneszerző: Rab Viki
Koreográfus: Fitos Dezső (Harangozó Gyula-díjas, érdemes művész)
Rendező: Kocsis Rozi (Blattner Géza-díjas)
Játsszák:
Darvas Emőke
Vitányi-Juhász István
Rab Viki

Cini-cini muzsika
2026-05-30 10:00 - 10:50, 2026-05-30 11:00 - 11:50
Cini-cini muzsika, táncol a kis Zsuzsika, meg a tücsök koma, meg a katica. Csörögnek a kishalak, csattognak a kiskacsák, lovacska nyerít, patkója dalol. Minden, minden muzsikál ebben az apróknak szóló játékban!
Tervező: Wunder Judit
Zeneszerző: Rab Viki
Dramaturg, rendező: Kocsis Rozi (Blattner Géza-díjas)
Játssza: Rab Viki és Szukenyik Tamás

Tücsök Panzió
2026-05-31 11:00 - 11:50
Az előadás a Nemzeti Kulturális Alap Színházművészet Kollégiuma támogatásával valósult meg.

Bemutató: 2025. október 5.

Egy igazi, színésztréningnek is beillő, végtelenül mulatságos produkcióval indítjuk a következő évadot. Pass Andrea, a Vaskakas Bábszínház művészeti tanácsadója, városunk szülötte, író, rendező, dramaturg, Tücsök Panzió című mesejátéka lesz az első bemutatónk. Az alapötlet két népdalra, a Házasodik a tücsök témájú gyerekdal két verziójára épít:
Dalszöveg1:
Házasodik a tücsök, szúnyog lányát kéri, Csiszeg csoszog a tetű, násznagy akar lenni. Oda ugrik a bolha, vőfély akar lenni, Mindenféle csúf bogár vendég akar lenni.
Dalszöveg2:
Zöld erdőben a tücsök Házasodni készül; Ölelgeti a legyet, Kéri feleségül. – Elvennélek, te kis légy, Ha kicsi nem volnál. – Hozzád mennék, te tücsök, Ha görbe nem volnál. Pitteg-pattog a bolha, Vőfély akar lenni, Tetű sógor sótörő, Szakács akar lenni.
Két tücsök van tehát, akik egymásról mit sem tudva, a „csúf bogarakat” meg nem hívva, titokban frigyre szeretnének lépni, ki léggyel, ki szúnyoggal…. Ebből lesz a bonyodalom, egy valódi vígjátéki helyzet, egy bohózat, mely főleg a helyzetkomikumra helyezi a hangsúlyt. Szeretnénk az őszi borongásban finom mosolyt, illedelmes kacagást, esetleg fékevesztett hahotát előidézni.

Alkotók:
Író-dramaturg: Pass Andrea
Díszlet: Fekete Anna
Jelmez: Pető Kata
Zene: Georgita Máté Dezső

Játsszák:
Tücsök úr – Sebestény Bernát
Moly bácsi – Szukenyik Tamás
Giliszta úr – Vitányi-Juhász István
Krumplibogár úr – Rab Viki
Tetű úr – Urszinyi Ádám
Pillangó néni – Ragán Edit
Pók úr – Rab Viki
Bolha úr – Bársonyosi Dávid
Katicabogár – Bánky Sára
Szúnyog lány – Dunai Julia
Légy lány – Darvas Emőke
Moly néni – Kocsis Rozi
Szarvasbogár főbogármester úr – Ragán Edit
Hangya alezredes – Bársonyosi Dávid
Csiga kapitány – Bársonyosi Dávid
Másik tücsök – Bársonyosi Dávid

A macskacicó
2026-10-03 11:00 - 12:00 | Vaskakas Bábszínház, Czuczor Gergely út, Győr, Győr-Moson-Sopron, 9084, Magyarország
Bemutató: 2026. október
Játsszák:
Pánczél Krisztina
Urszinyi Ádám
Vitányi-Juhász István
Alkotók:
Dramaturg: Solt Róbert
Díszlettervező: Mettler Rebeka
Bábtervező: Mettler Rebeka, Tyler Szonja
Jelmeztervező: Diószeghy Balázs
Zeneszerző: Tukora Péter
Író-rendező: Kiss Dorina e.h.

Vuk
2032-04-09 00:00
Bemutató: 2020. március 1. 11 óra
„Vuk lesz a neve, mint öregapjának, ki első volt a nemzetségben. Vuk, ami annyit jelent, hogy minden rókának félre kell állni az útból, ha vadászatra indul.”
A Vaskakas Bábszínház grandiózus látványvilágú nagyszínpadi előadása Fekete István népszerű regénye alapján. Megható történet egy különleges kisróka felnőtté válásáról, aki a rögös utat bejárva a Simabőrű Ember méltó ellenfele lesz.
Alkotók:
Fekete István regénye alapján írta: Gimesi Dóra
Dramaturg: Nagy Orsolya
Korrepetitor: Kertes Anna
Tervező: Boráros Szilárd
Fénytervező: Szondi György
Zeneszerző: Borlai Gergő
Dalszövegíró: Cseri Hanna e.h.
Koreográfus: Ladányi Andrea (Kossuth-, Liszt Ferenc-, és Harangozó Gyula-díjas, érdemes művész)
Rendező: Markó Róbert
Szereplők:
Vuk: Csernák Norbert e.h.
Karak: Bede-Fazekas Csaba m.v. (Kossuth-díjas, érdemes és kiváló művész, a Halhatatlanok Társulatának Örökös Tagja)
Kag és Labanc: Szukenyik Tamás
Iny, kis Iny és Kalán: Markó-Valentyik Anna
Csele, Csufi, Pipi, Szú és Kalán: Nyirkó Krisztina m.v.
Vahur, Kurri és Unka: Vitányi-Juhász István
Gizike: Ragán Edit
Jutka és Sut, Csusz: Rab Viki

Süss fel, Nap!
2032-05-18 08:00 - 17:00
Bemutató: 2018. március 10. 10 óra
Egy szép nyári délelőttön nincs is jobb mulatság, mint lemenni a tópartra! A stégen lehet napozni, a vízben lubickolni, úszkálni, másokat lefröcskölni, a nádasban pedig meg lehet figyelni mindenféle különös tóparti állatot, például a vízisiklót, a rákot, a békát, és a gólyát… De jaj! Mitévők legyünk, ha esik az eső? A szoba fogságában már mindjárt nem olyan mulatságos az a szép nyári délelőtt… Vagy mégis? Mi történik, ha beköltöztetjük a tavat a nappaliba? Kezdetét veszi a közös játék, és elszabadul a kreativitás! Aztán a végére talán még a Nap is kisüt…
A legkisebb korosztályhoz szóló előadásunkban a nézők játékos formában ismerkedhetnek meg a vízzel, a tóparttal és a tópart élővilágával, miközben megtanulnak néhány alapvető szót angolul és németül is. Mire várunk még? Irány a tópart!
Az előadásban használt kötött díszletelem az autizmus világnapjára, a Kék kötésre készült, és továbbra is a gyerekeket szolgálja.
Alkotók:
Dramaturg: Markó-Valentyik Anna
Tervező: Molnár Anna
Rendező: Markó-Valentyik Anna
Szereplők:
Markó-Valentyik Anna
Szukenyik Tamás

Tarkabarka
2032-05-18 08:00 - 17:00
Bemutató: 2019. február 9. 10 óra
„Piros szín van legfelül, / Narancssárga mellé ül. / Sárga fénylik alatta, / Zöld a sárgát támasztja. / Kék folytatja most a sort, / Lila csík még úgysem volt. / Ibolya fut legalul, / Hét szín együtt domborul. / Kitalálod, mi lehet? / Szivárvány a domb felett!” (Bartos Erika)
Alkotók:
Dramaturg: Kocsis Rozi (Blattner Géza-díjas)
Zeneszerző: Rab Viki
Rendező:Kocsis Rozi(Blattner Géza-díjas)
Szereplők:
Főglein Fruzsina m.v.
Ragán Edit

A Csizmás Kandúr
2032-05-18 08:00 - 17:00
Bemutató: 2012.március 25. 11 óra
Egy elcsapott molnárlegény és egy nagyszájú kandúr vajon lehetnek jó barátok? Hogyan tud segíteni egy macska valakinek, aki szerelmes? El lehet-e nyerni hazugsággal egy királylány kezét? Ezekre a kérdésekre keresi a választ előadásunk, a világhírű mese segítségével. A furcsa, csizmában járó macska és a molnárlegény története izgalmas, humoros, sőt néha megható. A két barát egymást segítve, egymással civakodva, összeveszve, kibékülve, hol bátran, hol ijedten, de töretlenül igyekszik célja felé. Aki gonosz, le kell győzni, aki bajban van, meg kell menteni. Ez nem is olyan egyszerű. Főleg egy macskának. De ha csizmában jár, akkor nem lehetetlen…
Alkotók:
A Grimm testvérek meséje nyomán írta: Veres András (Blattner Géza-díjas)
Tervező: Hoffer Károly e.h.
Zeneszerző: Rab Viki
Rendező: Veres András (Blattner Géza-díjas)
Szereplők:
Csizmás Kandúr: Tengely Gábor (Blattner Géza-díjas)
Jeromos: Szukenyik Tamás
Mahália boszorkány: Kocsis Rozi (Blattner Géza-díjas)
Királynő: Ujvári Janka (Jászai Mari-díjas)
Királylány: Pallai Mara
Nevelőnő, szakácsnő: Rab Viki

A hullaégető
2032-05-18 08:00 - 17:00
Bemutató: 2017. február 10. 19 óra
Karel Kopfrkingl, a prágai krematórium dolgozója a magával és a világgal elégedett tisztességes kispolgár mintapéldánya. A rajongásig imádja feleségét és két gyermekét, nagy buzgalommal és szakértelemmel végzi munkáját, és egyáltalán nem foglalkozik politikával. Ám 1938-at írunk, amikor is Németország elfoglalja a Szudéta-vidéket. Ekkor fokozatosan előbukkan a rendes honpolgár álarca alól az álszent szörnyeteg, a behízelgő hóhér, akinek fel sem tűnik, hogy már egy párhuzamos világrendet szolgál, melynek javáért magától értetődő természetességgel áldozza fel a hozzá legközelebb álló embereket is.
Ladislav Fuks hátborzongató regényéből a hatvanas években csehszlovák film is készült rasszizmusról, kirekesztésről, és arról a bizonyos szellemről, ami kiszabadult a palackból. Gálvölgyi János akkor Kopfrkingl magyar hangja volt, most végre színpadon is eljátszhatja ezt az aktualitásából mit sem vesztett történetet.
A színdarab Magyarországon a DILIA Színházi, Irodalmi és Audiovizuális Ügynökség (Prága) és a THEATRUM MUNDI Színházi és Irodalmi Ügynökség között létrejött megállapodás alapján kerül színre.
Az előadás a Vaskakas Bábszínház és az Orlai Produkciós Iroda együttműködésében jött létre.
Alkotók:
Író: Ladislav Fuks
Fordító: Zádor Margit
Zádor Margit fordításából színpadra alkalmazta: Gálvölgyi Judit
Dramaturg: Zöldi Gergely
Producer: Orlai Tibor
Látvány: Kálmán Eszter
Mozgás: Fejes Kitty
Zene: Matisz Flóra
Bábtervező: Michac Gábor
Maszkok: Juristovszky Sosa
Rendező: Pelsőczy Réka (Jászai Mari-díjas)
Szereplők:
Gálvölgyi János (Kossuth- és Jászai Mari- díjas)
Schruff Milán
Fekete Györgyi/ Ujvári Janka (Jászai Mari-díjas)
Szukenyik Tamás
Ragán Edit
Gergely Rozália
Bora Levente

A manógyár
2032-05-18 08:00 - 17:00
Bemutató: 2018. november 25. 11 óra
Négy manóügyi szakreferens, egy manóügyi kutatócsoport érkezik a Vaskakas Bábszínházba, hogy előadást tartson a nézőknek a manók mibenlétéről, a félelmekről és a félelem legyőzési stratégiákról. A kutatócsoport vezetőjének, Zsuzsannának a története elevenedik meg ezen a különleges kutatási bemutatón. Visszarepülünk az időben, oda, amikor Zsuzsanna még nem Zsuzsanna, hanem csak Zsuzsika volt, akit egy délután az ijesztőnek tűnő szomszédasszony, Murmura néni gondjaira bíznak a szülei. A kislánynak minden erejére és bátorságára szüksége van ahhoz, hogy leszámoljon a félelmeivel ezen a veszedelmesnek tűnő délutánon. Szerencsére társakra és támogatókra lel a manók személyében, akik segítenek neki szembenézni a félelmeivel. És nem csak Zsuzsika, hanem a manók, sőt még Murmura néni is tanulnak valamit ezen a délutánon…
A manógyár megszólít minden olyan kicsit és nagyot, aki úgy érzi, hogy egy kis bátorságra van szüksége ahhoz, hogy szembenézzen a félelmeivel. Legyen a jelszó: „Van mersze?” „Hát persze!”
Alkotók:
Lázár Ervin meséi alapján írta: Pallai Mara
Dramaturg, dalszövegíró: Nagy Orsolya
Látványtervező: Horváth Márk
Zeneszerző: Tarr Bernadett
Rendező: Nagy Orsolya
Szereplők:
Zsuzsanna, Zsuzsika: Nagy Petra
Cili, Mumus: Gergely Rozália
Dénes, Murmura néni, Zöld Lific: Bora Levente
Berci, Bákász: Horváth Márk

A mindentlátó királylány
2122-07-11 08:00 - 17:00
Bemutató: 2013. október 6. 11 óra
„Az egyik eszetlen, a másik sótlan, a harmadik tétova, a hetedik hetvenkedik, a tizediknek málészája méláz, a huszadiknak esze tokja tök, az ötvenedik bugyuta kutyapofa, a nyolcvanadik együgyű ügyefogyott, a kilencvennyolcadik ostoba oskolakerülő: hát nincs egy értelmes férfiféle az egész földkerekségen?” – kérdezi Rézi, a mindent látó királylány, miután kilencvenkilencedik kérője is képtelen volt tisztességesen elbújni előle. Rézi apja, XIII. Teszetosza Henrik, végső kétségbeesésében úgy határoz: a következő férfiféléhez, aki rájuk nyitja a trónterem ajtaját, hozzáadja hárpia-természetű leányát. Hozzáadja mindenképp! Akárki lesz is az illető! Mindannyiunk (de legeslegfőképpen Rézi királylány) szerencséjére azonban: a következő férfiféle nem lesz ám akárki!
Az előadás a tatabányai Jászai Mari Színház és a győri Vaskakas Bábszínház koprodukciójában jön létre.
Az előadás támogatói: Nemzeti Erőforrás Minisztérium, Nemzeti Kulturális Alap
Alkotók:
Író: Gimesi Dóra
Tervező: Sipos Katalin és Sisak Péter
Koreográfus: Benkő Ágnes
Zeneszerző: Rab Viki
Rendező: Kolozsi Angéla (Blattner Géza-díjas)
Szereplők:
Rézi, királylány: Gergely Rozália
Aladár, legkisebb fiú: Vitányi-Juhász István
Király, XIII. (Teszetosza) Henrik: Szikra József m.v.
Királyné, XIII. (Teszetosza) Henrikné, Begónia: Ujvári Janka (Jászai Mari-díjas)

A pecsenyehattyú és más mesék
2122-07-11 08:00 - 17:00
Bemutató: 2011. május 1. 11 óra
Különböző népek furcsa, izgalmas, humoros meséit gyűjtötte össze és dolgozta át Parti Nagy Lajos, a virtuóz nyelvművész, azonos című kötetében – ebből mutatunk be új előadásunkban egy csokorra valót. Az eszkimó, perzsa, orosz, lengyel, görög, indián, japán és finn mesékből többek között kiderül, hogy hogyan győzte le a teknősbéka az óriást, hogyan talált párra a világszép egérkisasszony, hogyan járt túl a kakas a róka eszén és hogyan repülhetünk az égig, feltéve, ha van két erős pecsenyehattyúnk. A Vaskakas Bábszínház művészei tárgyanimációval elevenítik meg a történeteket. A nagyszabású produkcióban színházunk minden színésze játszik, csapatunkat vendégként Szikszai Rémusz erősíti. Az előadás rendezője, Pelsőczy Réka a budapesti Katona József Színház tagja.
Alkotók:
Írta: Parti Nagy Lajos
Jelmez: Fodor Annamária és Pelsőczy Réka (Jászai Mari-díjas)
Tervező: Cziegler Balázs
Zeneszerző: Nyitrai László
Mozgás: Bodor Johanna
Rendező: Pelsőczy Réka (Jászai Mari-díjas)
Külön köszönet Sipos Katalinnak.
Szereplők:
Kocsis Rozi (Blattner Géza-díjas)
Pallai Mara m.v.
Rab Viki
Ragán Edit
Szikszai Rémusz m.v.
Szukenyik Tamás
Tengely Gábor (Blattner Géza-díjas)
Varga Anita

A Pincérfrakk utcai cicák
2122-07-11 08:00 - 17:00
Bemutató: 2014. április 27. 11 óra
Van egy semmi csöpp utca Budán, a Pincérfrakk utca. Nekiszalad egy csúcsos hegynek, a másik felén pedig lehömpörödik, és eltűnik a Bujjbehamari erdőben. Nem mondhatnám, hogy valami széles utca, az autóbusz is csak két részletben fér el rajta. Itt él Mörrenmorcogi Micó; Lédiell, a szépséges cicalány; Rafael, a költőmacska és Bilkeygorzó, aki le sem tagadhatná, hogy tigrisek távoli rokona. 2014-ben a Pincérfrakk utca apraja és nagyja Budáról Győrbe, a Vaskakas Bábszínház színpadára költözik.
Varázslatos történet a varázslatos Pincérfrakk utca varázslatos lakóiról, Kormos István varázslatos meséi alapján. Azoknak, akik hisznek a mesékben; és azoknak, akik – még – nem.
Az előadás a tatabányai Jászai Mari Színház és a győri Vaskakas Bábszínház koprodukciójában jött létre.
Alkotók:
Kormos István meséjét bábszínpadra alkalmazta: Kocsis Rozi (Blattner Géza-díjas)
Tervező: Mátravölgyi Ákos (Blattner Géza-díjas)
Zeneszerző: Rab Viki
Színpadi mozgás: Fitos Dezső (Harangozó Gyula-díjas)
Rendező: Kocsis Rozi(Blattner Géza-díjas)
A zenei felvételeken közreműködött:
Falvai Márton – kürt
Pazdernik Erzsébet – cselló
Hangmérnök:
Jörg Tibor
Szereplők:
Mörrenmorcogi Micó: Ujvári Janka (Jászai Mari-díjas)
Bilkeygorzó; VI. Lajos, farkaskutya: Szukenyik Tamás
Állatbarát lakó; I. Lajos, komondor; IX. Lajos, pincsi; Háj-Iháj-Miháj: Rab Viki
Macskaszőr-allergiás lakó; V. Lajos, dakszli; III. Lajos, foxi: Ragán Edit
Kalitkás lány lakó, Lédiell: Gergely Rozália
Kovács Nyikoláj lakó; II. Lajos, kuvasz; IV. Lajos, vizsla; Rafael: György Zoltán Dávid
Csíkosbunda Kázmér: Jáger András m.v.

A Rézhegyek királynője
2122-07-11 08:00 - 17:00
Bemutató: 2015. november 29. 11 óra
Aztán Sztyepan és Nasztya történetét hallotta-e már valaki? Úgy, ahogy Petyka bácsi meséli? Nem? A Rézhegyek lábánál esett ez a furcsa eset, már amennyiben furcsának találja valaki, hogy a hegy gyomrának kincsei énekeltek, mikor az éj leszállt és a Rézhegyek csodálatos királynője még az emberek között járt. És bizony törődött is velük. Főként a szerelmesekkel, akik oly gyámoltalanok tudnak lenni, pláne, ha még az ég is egymásnak szánta őket. De hogy jön ez Sztyepanhoz és Nasztyához? Na, azt csak Petyka bácsi tudja. És ez a mese.
Alkotók:
Dramaturg: Jeli Viktória
Zene: Melis László
Tervező: Michac Gábor
Rendező: Bercsényi Péter
Szereplők:
Bora Levente
Gergely Rozália
Rab Viki
Ragán Edit
Szukenyik Tamás
Törőcsik Eszter m.v.
Vitányi-Juhász István

A szigetlakó – TIE bemutató
2122-07-11 08:00 - 17:00
Bemutató: 2017. április 6. 11 óra
A Kerekasztal Színház és a Vaskakas Bábszínház komplex színházi nevelési előadása
Milyen tudásokra van szükségünk ahhoz, hogy boldogulni tudjunk az életünkben, és megfeleljünk a társadalom elvárásainak? Péterfia Péternek, aki tizenhat éves koráig egy szigeten élt az édesanyja társaságában, halvány fogalma sincs erről. Nem tudja, hogyan kell viselkednie egy királynak; nem tudja, hogyan kell társaságban, közösségben létezni; és nem tudja, hogyan kell közelednie a feleségéhez. De mégis: honnan szerezhetné meg Péter ezeket a tudásokat? Megszerezheti-e egyáltalán?
A szigetlakó című előadás során közös gondolkodásra és játékra invitáljuk a hozzánk érkező nézőket. Az előadás színházi esemény, melyben a résztvevő fiatalok alkotóként vannak jelen, akik színházi eszközöket, munkaformákat használva, megélt tudást szereznek az előadás által középpontba állított problémakörről, tabutémákról, aktuális társadalmi és örök emberi kérdésekről.
Amellett, hogy a nézők aktív részeseivé válnak az előadásnak, megismerkednek egy különleges bábszínházi formanyelvvel: a tárgyanimációval. Az előadás szereplőit különböző formájú és méretű üvegek személyesítik meg.
Alkotók:
Szövegkönyv: Markó Róbert
Zene: Rab Viki
Bábrendező: Kocsis Rozi (Blattner Géza-díjas)
Konzulens: Nyári Arnold
Projektvezető, rendező: Hajós Zsuzsa
Szereplők:
Bora Levente
Gergely Rozália
Kocsis Rozi (Blattner Géza-díjas)
Rab Viki
Ragán Edit
Szukenyik Tamás
Vitányi-Juhász István

Anyajegy
2122-07-11 08:00 - 17:00
Bemutató: 2016. január 30. 18 óra
„Döbbentem tapasztalom, hogy hiába vagyok a közepén az életemnek, hiába vagyok én a Mama, mégsem vagyok az a nagy és mindenható lény, akinek annak idején az éppen ennyi idős szüleimet láttam. Felnőtt vagyok, de nem vagyok eléggé erős.” Előadás születésről és halálról, anyákról és gyerekekről, férfiakról és nőkről. Az élet legapróbb és legfontosabb kérdéseiről.
Támogatók: Csodamalom Bábszínház, ESZME, Színház- és Filmművészeti Egyetem, Vaskakas Bábszínház
Alkotók:
Író: Szabó T. Anna
Báb: Emőd Kriszta
Művészeti munkatárs: Ellinger Edina és Gimesi Dóra
Rendező: Markó-Valentyik Anna
Szereplők:
Markó-Valentyik Anna

Az emlékfoltozók
2122-07-11 08:00 - 17:00
Bemutató: 2016. február 7. 11.óra
Kamilla és Lizinka, a két tündérrigólány már 237 éve foltozzák együtt az élőlények és a tárgyak hiányos emlékeit. Már csak néhány emléket kell megfoltozniuk az elutazásuk előtt, amikor betoppan az életükbe Akáci Anna, az emlékfoltozó gyakornok. Anna csak akkor válhat igazi emlékfoltozóvá, ha Kamilla és Lizinka elárulják neki, mi az a titkos összetevő, ami nélkül nem lehetséges az emlékfoltozás. Anna beilleszkedése korántsem zökkenőmentes. Pedig a helyzetet meg kell oldani, és ehhez mind a hármójuk együttműködésére szükség lesz…
A Máté Angi lírai hangvételű mesekönyvéből készült előadás érzékenyen mesél egy életen át tartó barátság különleges erejéről, meg két generáció korántsem azonos látásmódjáról. Zenével és sok-sok varázslattal.
Alkotók:
Máté Angi azonos című meséje alapján írta: Nagy Orsolya
Látvány: Bartal Kiss Rita (Blattner Géza-díjas), Bobor Ági e.h.
Zene: Rab Viki
Mozgás: Fejes Kitty
Rendező: Markó Róbert
Szereplők:
Kocsis Rozi (Blattner Géza – díjas)
Ujvári Janka (Jászai Mari – díjas)
Gergely Rozália
Élőben zenél: Tóth Balázs
Közreműködik: Bora Levente, Ragán Edit és Ungvári István

Az új nagyi
2122-07-11 08:00 - 17:00
Bemutató: 2015. október 4. 11 óra
A régi nagyi állandóan a frizurámmal volt elfoglalva: “Fini, mit csináltál már megint a gyönyörű hajaddal?!” – ezt kérdezte folyton. Aztán elsétáltunk a parkba kacsákat etetni száraz kenyérmorzsával. Az új nagyi egészen más. Mindig megdicséri a frizurámat: “Milyen jó a hajad, Finikém!”- ezt mondogatja folyton. És inkább ő eszi meg a száraz kenyérmorzsát a parkban, mintsem, hogy a kacsákat etesse vele. Megindítóan szép történet egy kislányról és a nagymamájáról: mesés utazásokról, múltról és jövőről, egymásért való felelősségünkről.
Alkotók:
Elisabeth Steinkellner meséje alapján írta: Markó Róbert
Díszlet-, jelmez- és bábtervező: Bartal Kiss Rita (Blattner Géza-díjas)
Zeneszerző: Rab Viki
Rendező: Kuthy Ágnes
Szereplők:
Főglein Fruzsina e.h.
Ragán Edit
Ujvári Janka (Jászai Mari-díjas)

Bernarda Alba
2122-07-11 08:00 - 17:00
Bemutató: 2010. november 6. 17 óra
„- A falnak beszél itt az ember?… Csapjátok ki, hadd henteregjen a szalmában! A kancákat zárjátok az istállóba, de a csődört engedjétek már ki, mert ránk dönti a falat! Hjaj, micsoda élet!…
– Ráereszted az új kancákra?
– Még hajnalban.
– Küszködsz, mint egy férfi.
– Bizony.”
Alkotók:
Dramaturg: Gimesi Dóra
Látvány: Michac Gábor és Tengely Gábor (Blattner Géza-díjas)
Zene: Rab Viki
Koreográfus: Nemes Zsófia és Vig Ágnes
Rendező: Tengely Gábor (Blattner Géza-díjas)
Szereplők:
Bernarda Alba – Ujvári Janka (Jászai Mari-díjas)
Angustias – Kocsis Rozi (Blattner Géza-díjas)
Magdalena – Varga Anita
Amelia – Ragán Edit
Martirio – Rab Viki
Adela – Pallai Mara
Bercsényi Péter m.v.

Bigyó baba
2122-07-11 08:00 - 17:00
Bemutató: 2010. november 21. 11 óra
Ha térképen keresed, Biztos, hogy nem leled. De szeretnél ott lenni? Nem kell hát mást tenni, Mint akarni erősen, erősen akarni A mesékben hiszek én – hangosan mondani. A mesékben én hiszek, ezt kell most mondani. A mesékben hinnünk kell, és meg fogjuk találni … a mesék birodalmát, a sehol nem található de mindig létező BROCA utcát. A történetről: Párizsban, a Szajna partján, a Broca utcában fura figurák élnek. Said papa a fiával és leányával Bachirral és Nadjával. S ott lakik velük Bigyó, a mindent látó baba, és Molette Rúzs a vén banya. Az ő mulatságos, kalandos történetüket meséli el a játék…
Alkotók:
Pierre Gripari meséi nyomán bábszínpadra írta: Fábián György
Dramaturg: Szabó Attila
Tervezte: Bartal Kiss Rita (Blattner Géza-díjas) ötlete nyomán: Balla Ildikó
Zeneszerző: Rab Viki
Rendező: Ujvári Janka (Jászai Mari-díjas)
Szereplők:
Mád: Kocsis Rozi (Blattner Géza-díjas)
Mösz: Szukenyik Tamás

Borsószem hercegkisasszony
2122-07-11 08:00 - 17:00
Bemutató: 2011. október 2. 11 óra
A válogatós herceg feleséget, a palota macskája egeret, a kastély egérpárja egy szem borsót keres, háromból kettő talál is – nem rossz arány. Zenés bábjátékunk címszereplője pedig világmegvető bátorsággal gyalogol saját fenséges lábain, sőt bemászik ablakon, bebújik függöny mögé, elrejtőzik ágy alá, kísért szellemtestben, és ki tudja, mit még. Ja, mindenekelőtt (mindenek után): nem alszik borsó fodrozta ágyban. Mert egy hercegkisasszony gyalog is, ablak mellett is, függöny mögött is, ágy alatt is, szellemtestben is hercegkisasszony.
Alkotók:
Andersen meséje nyomán írta: Markó Róbert és Erdeős Anna e.h.
Dramaturg: Markó Róbert
Tervező: Wunder Judit
Zeneszerző: Hoffer Károly e.h.
Zenei tanácsadó: Fekete Mária
Osztályvezető tanárok: Meczner János és Csizmadia Tibor
Rendező: Erdeős Anna e.h.
Szereplők:
Pallai Mara
Tengely Gábor (Blattner Géza-díjas)
Ragán Edit
